jkorsvik/nowiki_second_scrape_merged huggingface dataset:
Kamrotter

Kamrotter er en familie av gnagere som hører hjemme i Sør-Amerika. De kalles også tuco-tucoer.
De har små øyne og ører, og korte, muskuløse ben med kraftige klør.
Kamrottene holder til i ganger under jorden og lever av plantedeler. Noen arter lever alene, mens andre lever i flokk.
Familien deles inn i opptil 60 arter. Man treffer på dem så langt syd som Tierra del Fuego.


== Eksterne lenker ==
(en) kamrotter i Encyclopedia of Life 
(en) kamrotter i Global Biodiversity Information Facility 
(en) kamrotter hos Fossilworks 
(en) kamrotter hos ITIS 
(en) kamrotter hos NCBI 
(en) Kategori:Ctenomys – bilder, video eller lyd på Wikimedia Commons 
(en) Ctenomys – galleri av bilder, video eller lyd på Wikimedia Commons 
Ctenomys – detaljert informasjon på Wikispecies
Kamfingerrotter

Kamfingerrotter er en familie av gnagere som hører hjemme i det nordlige Afrika. 
Disse dyrene har korte ben og en ganske stor kropp. De holder sammen i flokk og lager forskjellige plystrende lyder for å kommunisere med hverandre. Ungene fødes med pels.
Kamfingerrottene holder til i hulrom, gjerne i steinrøyser. De kan også bruke gamle hi fra andre dyr, men graver ikke ganger selv. Noen individer står vakt og gir signaler når det er fare på ferde.


== Referanser ==


== Eksterne lenker ==
(en) kamfingerrotter i Encyclopedia of Life 
(en) kamfingerrotter i Global Biodiversity Information Facility 
(en) kamfingerrotter hos Fossilworks 
(en) kamfingerrotter hos ITIS 
(en) kamfingerrotter hos NCBI 
(en) Kategori:Ctenodactylidae – bilder, video eller lyd på Wikimedia Commons 
(en) Ctenodactylidae – galleri av bilder, video eller lyd på Wikimedia Commons 
Ctenodactylidae – detaljert informasjon på Wikispecies
Filtvet fyr

Filtvet fyr ligger på Filtvet i Hurum, på vestsida av Oslofjorden.
Den første fyrlykta på Filtvet ble tent 1. september 1840 i gavlen på gjestgiver og garver Jens Heklebergs garveri på Filtvet-tangen (på gården Ekern østre).
I 1874 kjøpte Christiania Havnevesen en del av Nils Toresens eiendom på Tangodden i den hensikt å erstatte den første fyrlykta med en permanent fyrbygning. Denne sto ferdig i 1877, og Statens Fyrvesen overtok driftsansvaret i 1879. Fyret fikk også installert ei tåkeklokke.
Fyrvoktere:

Jens Gulliksen Hekleberg (1840-1878)
Kristoffer Andreassen (1878-1895)
Thomas Neumann (1895-1916)
Aksel Mathiesen (1916-1933)
Cæsar Arnold Olsen (1933-1954)
Carl Andreas Jensen (1954-1957)
Theodor August Gundersen (1957-1963)
Ole Arnt Arntsen (1963-1977)
Hans Torp (1977-1985)I 1985 ble fyret automatisert, og ei ny fyrlykt ble plassert på en betongsøyle foran den gamle fyrbygningen. I 1997 ville Kystdirektoratet selge fyret på det åpne markedet. Dette førte til opprettelsen av foreninga «Filtvet fyrs venner». I 1999 fikk Hurum kommune kjøpe fyret til 10% av takstverdien. Filtvet fyrs venner har siden drevet museums- og utstillingsvirksomhet i fyrbygningen.
Filtvet fyr er freda etter lov om kulturminner. Det har bevart mye av det opprinnelige utstyret, blant annet det originale linse- og klippeapparatet.


== Se også ==
Norske fyr


== Litteratur ==
Per Roger Lauritzen og André Schou: Fyrene i Oslofjorden. Levende kulturminner. Oslo, Gyldendal, 2010, side 159-169. ISBN 978-82-05-40043-6


== Eksterne lenker ==
(en) Filtvet fyr – kategori av bilder, video eller lyd på Commons 
«Filtvet fyrstasjon». Norsk Fyrhistorisk Forening. 
«Frisk åpning på Filtvet fyr». Norsk Fyrhistorisk Forening. 
«Filtvet fyr». Kulturminnesøk. Riksantikvaren – Direktoratet for kulturminneforvaltning. 
Filtvet fyrs venner
Hurum historielags nettside om Filtvet fyr
Vakttårnets undervisningssenter

Vakttårnets undervisningssenter i Patterson, New York er en utvidet del av hovedkvarteret til Jehovas vitner i Warwick. Fasilitetene i Wallkill hører også med under dette. 
Vakttårnets undervisningssenter består av et kompleks av 28 bygninger, deriblant undervisningsanlegget, tjenesteavdelingen, juridisk avdeling, korrespondanseavdelingen og oversettelsesavdelingen. I tillegg kommer blant annet boligbygninger for 1200 beboere.

Informasjon om kontorer og omvisninger
Arkitekturåret 1162

Arkitekturåret 1162 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1162.


== Hendelser ==


== Bygninger ==
1162 – Coimbra katedralen påbegynnes.
1162-1199 – Hedalen stavkirke bygges en gang i denne perioden.


== Fødsler ==


== Dødsfall ==
Vakttårnets Bibelskole Gilead

Vakttårnets Bibelskole Gilead, som ofte bare kalles Gileadskolen eller Gilead, er det offisielle navnet på en skole som drives av Jehovas vitner og som er den fremste skolen på Vakttårnets undervisningssenter. Skolen er først og fremst kjent for opplæring av misjonærer. I dag sorterer imidlertid også andre former for undervisning under Vakttårnets Bibelskole Gilead.


== Bakgrunn ==
I 1942, mens krigen var på sitt høyeste, foreslo selskapet Vakttårnets president, Nathan Homer Knorr, at skolen skulle opprettes med tanke på å effektivisere evangeliseringsarbeidet over hele verden. Den første klassen begynte 1. februar 1943, og fem måneder senere begynte de som hadde gjennomgått opplæringen å forkynne i fremmede land, deriblant Cuba. I 1956 utførte personer som hadde gått på skolen sitt arbeid i omkring hundre forskjellige land. Over 120 klasser har gått igjennom skolen siden 1943. 


== Undervisning ==
To klasser uteksamineres hvert år. I dag er det hovedsakelig ektepar som gjennomgår skolen og som har vært med i heltidsforkynnelsen i flere år. De blir sendt til forskjellige deler av verden.
Bibelen utgjør hoveddelen av undervisningen. De vil også få opplæring i å møte de utfordringene det fører med seg å forkynne utenlands og for fremmede kulturer. 
Tjenesteopplæringsskolen er en skole som ble opprettet i 1987. Den holdes for ugifte eldste og menighetstjenere. De kan bli sendt til steder med spesielle behov etter å ha gjennomgått denne opplæringen. For eksempel kan det være snakk om små menigheter eller menigheter med få eldste eller menighetstjenere, eller menigheter med store distrikter hvor forkynnelsesarbeidet foregår bare i begrenset utstrekning. Noen av dem kan også begynne å tjene i den menigheten de kommer fra. De gjennomgår en opplæring hvor mange lærespørsmål blir tatt opp, ikke minst hvordan problemer i menighetene skal behandles, og andre administrative og organisasjonsmessige spørsmål.
Opplæring for reisende tilsynsmenn og personer som tilhører avdelingskontorene finner også sted ved skolen. Reisende tilsynsmenn får på disse kursene opplæring i alle deler av sin tjeneste. Det gjelder blant annet deres oppgaver med å holde taler på møter og stevner, og hvordan de kan samarbeide effektivt med avdelingskontorene. Også deres koner gjennomgår noe av programmet sammen med sine ektemenn.
Den 8. mars 2014 var omkring 11 548 samlet til avslutningshøytideligheten for den 136. klassen ved Vakttårnets bibelskole Gilead på Jehovas vitners undervisningssenter i Patterson i staten New York, og de andre fikk med seg programmet via videooverføring på forskjellige steder i Canada og USA og på Jamaica og Puerto Rico.


== Referanser ==
Arkitekturåret 1165

Arkitekturåret 1165 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1165.


== Hendelser ==


== Bygninger ==
Liuhepagoden i Hangzhou, Kina gjenoppbygget.
Dhammayangyi-tempelet bygges i Bagan, Pagan-kongedømmet.


== Fødsler ==


== Dødsfall ==
Arkitekturåret 1160

Arkitekturåret 1160 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1160.


== Hendelser ==


== Bygninger ==
Gjenoppbygging  av Caen katedralen påbegynnes.
Al-Salih Tala'i moskeen fullføres i Kairo under Fatimid-kalifatet.
Näs slott bygges på sørspissen av Visingsö.
Viby kloster grunnlegges i Uppland.
Ca. 1160 – Gjenoppbygging  av Notre-Dame i Laon påbegynnes.


== Fødsler ==


== Dødsfall ==
Canada under Sommer-OL 2000

Canada under Sommer-OL 2000. 294 sportsutøvere, 150 menn og 144 kvinner fra Canada deltok i tjueni sporter under Sommer-OL 2000 i Sydney. Canada kom på 24.-plass med tre gull-, tre sølv- og åtte bronsemedaljer. Padleren Caroline Brunet var landets flaggbærer under åpningsseremonien.


== Medaljer ==


== Medaljevinnerne ==


== Kilder ==
Canada under Sommer-OL 2000: Resultater og profilside Arkivert 14. september 2011 hos Wayback Machine. på sports-reference.com
Sivert Christensen Strøm

Sivert Christensen Strøm (født 19. august 1819, død 13. november 1902) var en norsk jurist og politiker, kjent som stortingsrepresentant i flere perioder og som borgermester i Trondheim.
Strøm ble født i 1819 som sønn av sjøkapteinen Christen Nielsen Strøm fra Øyestad. Han ble uteksaminert som cand.jur. i 1845 og arbeidet deretter som advokat (sakfører) frem til han ble utnevnt til sorenskriver i Nordre Østerdalen i 1859. Strøm ble etterhvert involvert i politikken, og ble utnevnt til stortingsrepresentant for Hedemarkens amt i periodene 1859-1860, 1862-1863, 1864 og 1865-1866. I hans siste to terminer i 1871-1873 og 1877-79 representerte han Trondhjem og Levanger.I 1867 etterfulgte han Emil Aubert som borgermester i Trondheim, og i 1871 ble han utnevnt til direktør av Norges Bank. Strøm kjøpte i 1874 Gløshaugen gård, som ble hans faste bolig frem til han solgte seg ut til staten i 1896. Strøm var gift to ganger, og hadde flere barn, blant andre amtmannen og statistikeren Boye Christian Riis Strøm.


== Referanser ==


== Eksterne lenker ==
(no) Sivert Christensen Strøm hos Norsk senter for forskningsdata
River Deep – Mountain High (sang)

River Deep – Mountain High er en sang skrevet av Phil Spector, Jeff Barry og Ellie Greenwich som ble spilt inn og gitt ut på singel med Ike & Tina Turner i 1966. Singelen kom på 3.-plass i Storbritannia, 16.-plass i Australia, 62.-plass i Canada og 88.-plass i USA. Sangen er også å finne på albumet River Deep – Mountain High som ble gitt ut senere samme år.
Sangen er et av de beste eksemplene på Phil Spectors «Wall of Sound». I ettertid har sangen blitt regnet som en klassiker innen R&B og rock.
I 1999 ble River Deep – Mountain High introdusert i Grammy Hall of Fame.


== Personell ==
Tina Turner, vokal
Leon Russell, keyboard
Jim Horn, saksofon
Barney Kessel, gitar
Glen Campbell, gitar
Carol Kaye, bass
Hal Blaine, trommer
Earl Palmer, trommer


== 1974 ==
De spilte den inn live og ga den ut på albumet Live! The World Of Ike & Tina i 1973. Senere samme år spilte de den inn i studio igjen og ga den ut på albumet Nutbush City Limits. Den nye innspillingen ble også gitt ut på singel i 1974.


== Coverversjoner ==
Deep Purple på singel i 1969 fra albumet The Book of Taliesyn
Eric Burdon & The Animals på singel i 1969
The Supremes med The Four Tops på singel i 1970
The Shadows på singel i 1970
Ike Turner spilte inn sangen og ga den ut på singel i 1971.
Meat Loaf sang den live i 1977
Katrina & the Waves på albumet Katrina and the Waves 2 i 1984
Erasure på singel i 1988
Jimmy Barnes på albumet Soul Deep i 1991
Annie Lennox sang den live i 1992
Neil Diamond på albumet Up on the Roof: Songs from the Brill Building i 1993
Céline Dion på albumet Falling into You i 1996
Tom Jones & Cyndi Lauper sang den på et Britisk TV show på 90-tallet
Earl Thomas & the Kings of Rhythm på albumet Live At Biscuits & Blues i 2012
Adrienne Warren og The Original West End Cast spilte inn sangen og ga den ut på singel i 2019


== Referanser ==
Arkitekturåret 1161

Arkitekturåret 1161 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1161.


== Hendelser ==


== Bygninger ==
Ca. 1160 – Gjenoppbygging  av Notre-Dame i Laon påbegynnes.


== Fødsler ==


== Dødsfall ==
In Person

In Person er det femte konsertalbumet til Ike & Tina Turner som ble gitt ut i 1969. Albumet kom på 19.-plass på R&B-lista og 142.-plass på Pop-lista. Albumet ble spilt inn på Basin Street West i San Francisco i California.


== Sporliste ==
Side 1:

«D. J. Bob Jones»
«Everyday People» (Sly Stone)
«Gimme Some Lovin'» (Steve Winwood, Spencer Davis og Muff Winwood)
«Sweet Soul Music» (Sam Cooke, Arthur Conley og Otis Redding)
«Son of a Preacher Man» (John Hurley og Ronnie Wilkins)
«I Heard It Through the Grapevine» (Norman Whitfield og Barrett Strong)
«Respect» (Otis Redding)Side 2:

«D. J. Herb Campbell»
«Medley»
«There Was A Time»
«African Boo's
«Funky Street»
«A Fool in Love» (Ike Turner)
«Medley»
«The Sumit»
«All I Could Do Was Cry»
«Please, Please, Please»
«Baby, I Love You»
«Goodbye, So Long» (Ike Turner)


== Referanser ==


== Eksterne lenker ==
(en) In Person på Discogs 
(en) In Person på MusicBrainz 
(en) In Person på Spotify
Attalos

Attalos (gresk: Ἄτταλος) eller Attalus kan vise til:

Flere medlemmer av attaliddynastiet i Pergamon
Attalos I – regjerte 241 f.Kr.–197 f.Kr.
Attalos II – regjerte 160 f.Kr.–138 f.Kr.
Attalos III – regjerte 138 f.Kr.–133 f.Kr.Attalos (hærfører) – general under Filip II av Makedonia
Attalos (diadok) – general under Alexander den store
Attalos fra Rhodos – (2. århundre f.Kr.), astronom
Attalos (stoiker) – stoisk filosof (ca. 25 e.Kr.) og Senecas lærer
Priscus Attalus – vestromersk motkeiser
Attalus (bille) – en billeslekt i familien malachiidae
Nanjings bymur

Nanjings bymur (kinesisk: 南京市城墙, pinyin: Nanjing chengqiang) ble bygd mellom 1366 og 1386 under Ming-dynastiets første keiser, Zhu Yuanzhang med en opprinnelig lengde på 35 kilometer, og går for å være verdens lengste bestående bymur. 
Til forskjell fra for eksempel Beijings bymur og Xi'ans bymur, som ble anlegt klassisk rettvinklet, følger befestningsmuren rundt Nanjing byens topografi. I nordvest rakk den til kort før Yangtzeflodens bredd, innesluttet Løvehøyden, og i nordøst førte den lags Xuanwusjøens bredd, i øst rakk den frem til Purpurgullhøydens  utløpere, og fulgte derfra og sørover den gamle bymuren. Til å begynne var det 13 byporter, og ved slutten av Qing-dynastiet var det blitt 18. Senere ble det laget flere porter eller gjennombrudd.
Bymuren var del av et system med fire murkranser, rundt (1) keiserpalasset, (2) Keiserbyen (3) selve byen Nanjing og (4) de bynære omgivelser. Dette systemet ble senere imitert i Beijing (med Den forbudte by), da de senere keisere flyttet hovedstaden dit nord. Av de tre andre murene (1, 2, 4) er det bare blitt igjen noen få rester, men man kan kjenne igjen hvor de lå fordi byplanleggingen fortsatt bærer preg av dem.
Skjerjevatnet

Skjerjevatnet er et vatn i Gulen kommune i Sogn og Fjordane. Det ligger nord for Kvanngrødvarden og like vest for kommunegrensa til Høyanger. Høyden over havet er 701 meter og vatnet har et areal på 0,46 km².


== Kraftutbygging ==
Vatnets naturlige utløp er mot nord til Storelva, men vannføringen fra vatnet har siden 1960-tallet vært overført til Årnesvatna og videre til Matresvassdraget for å benyttes til kraftproduksjon i Matre kraftverk. Skjerjevatnet er ikke regulert, ut over overføringen. Vannet som overføres tilsvarer en middelvannføring på 0,26 m³/s, noe som utgjør 5% av Storelvas vannføring ved munningen i Indre Oppedal.


== Fiske ==
I likhet med andre vassdrag i området ble Indre Oppedalselva negativt påvirket av sur nedbør, spesielt i de høyereliggnede deler av nedbørfeltet, hvor det på 1980-tallet ble registrert reduserte fiskebestander. Undersøkelser i senere år har imidlertid vist en forbedring og tildels normalisering av forholdene.


== Referanser ==
Nasjonalt ID-senter

Nasjonalt ID-senter er et norsk statlig ekspertorgan som skal sikre høy kvalitet på ID-arbeidet som gjøres i politiet, utlendingsforvaltningen og hos andre offentlige virksomheter.
Senteret har spisskompetanse på ID- og underlagsdokumenter, og utvikler verktøy og metoder som kan brukes for å avklare identiteten til utlendinger som kommer til – eller oppholder seg i – Norge.
Nasjonalt ID-senter tar initiativ til samarbeid og fellesløsninger, tilbyr opplæring og verktøy, utvikler statistikk og analyser, samt gir bistand og råd. 
Nasjonalt ID-senter skal:

Styrke arbeidet med å avklare identiteten til utlendinger som kommer til eller oppholder seg i Norge
Legge til rette for et helhetlig ID-arbeid i offentlig forvaltning
Være et kompetansesenter for alle som arbeider med ID-oppgaverNasjonalt ID-senter ble opprettet som Nasjonalt identitets- og dokumentasjonssenter, men byttet navn i 2013. Nasjonalt ID-senter er administrativt underlagt Politidirektoratet.


== Referanser ==


== Eksterne lenker ==
Nasjonalt ID-senter
Politi- og lensmannsetaten
Vassøyane

Vassøyane er ei øygruppe med 1,87 km² landareal sør i Sognesjøen, og ligger i den ytre sørvestre delen av Gulen kommune i Sogn og Fjordane. Gruppa består av om lag 100 små og store øyer, fordelt over en drøy kilometer i øst-vestlig retning. I sør grenser øygruppa mot Fensfjorden, i nord starter Sognesjøen og øygarden med hundrevis av småøyer innover Gulensida. Vegetasjonen er atlantisk lynghei hvor røsslyng, klokkelyng, krekling og gråmose dominerer. 
Vassøyane er fredet som Vassøyane naturreservat (desember 1991), og det er øygruppens rike våtmarker som er bakgrunn for vernet. Det er noe hekkeplasser her, men først og fremst er området viktig som trekkfuglplass. Området har siden 1970-tallet vært foreslått som landskapsvernområde i sammenheng med tilstøtende øygrupper lenge sør og vest. 
Området ble berørt under den kaledonske fjellkjedefoldingen, da det «nordamerikanske» kontinentet Laurentia støtte sammen med det «nordeuropeiske» Baltika for 425 millioner år siden. Gulen ligger helt i vestre kant av det synlige grunnfjellskjoldet, og omgis av de kaledonske skyvedekkene av tidligere havbunnskorpe som i sammenstøtet ble skjøvet opp på land og preger nabokommunene i sør og sørvest. Men Vassøyane og øya Røytinga helt i sørvest tilhører Solundbassenget fra seinsilur og tidlig devontid. Disse småøyene og hovedøyene i Solund er dekket med konglomerat og sandstein som ligger oppå putelava. Solundbassenget oppstod gjennom en kombinasjon av vulkanistisk havbunnspredning og kystnære avsetninger da det akkurat her, for 420-410 millioner år siden, var litt tilbake av havet (Iapetus) mellom Laurentia og Baltika. Formasjonen er resten av et gjenværende havbasseng som var i bevegelse samtidig som avrenning fra den nye, kaledonske dekket i øst avsatte sandstein oppå eldre bergarter i overgangen fra silur til devon. Bergartene på Vassøyane og Røytinga består således av drøyt 400 millioner år gamle avsetningsbergarter.
Blant de viktigste av de mer sjeldne fuglerartene her finner vi bl.a ringgås, hvitkinngås, teist, enkeltbekkasin, småspove, rødstilk og siland


== Referanser ==
Arkitekturåret 1570

Arkitekturåret 1570 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1570.


== Bygninger ==


== Hendelser ==
Andrea Palladio publiserer I Quattro Libri dell'Architettura (De fire bøkene om arkitektur).


== Fødsler ==
4. mai – Girolamo Rainaldi, italiensk arkitekt (død 1655)
Tommaso Contin, sveitsisk billedhugger og arkitekt (død 1634)
Vincenzo Mirabella, italiensk historiker, arkeolog og arkitekt (død 1624)
Giuseppe Nuvolo, italiensk arkitekt innen manierismen (død 1643)


== Dødsfall ==
8. januar - Philibert Delorme (Philibert de l'Orme), fransk arkitekt (født ca. 1512)
20. oktober - Francesco Laparelli, italiensk arkitekt (født 1521)
27. november - Jacopo Sansovino, italiensk billedhugger og arkitekt (født 1486)
Annibale Caccavello, italiensk billedhugger og arkitekt (født 1515)
Antonio Labacco, italiensk arkitekt (født 1495)
Francesco Primaticcio, italiensk maler, arkitekt og dekoratør (født 1504)
Nordic Journal of Music Therapy

Nordic Journal of Music Therapy er et norsk vitenskapelig tidsskrift. Fra 1992 til 2001 utkom det under tittelen Nordisk tidsskrift for musikkterapi. Det er et av flere tidsskrifter utgitt av Griegakademiets senter for musikkterapiforsking.
Arkitekturåret 1571

Arkitekturåret 1571 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1571.


== Bygninger ==
Byggingen av Antiquarium ved Den kongelige residens i München fullføres av Wilhelm Egkl.
Byggingen av Cassine slottet til hertug Louis IV de Nevers.
1571 til 1573: Fatehpur Sikri bygges.


== Hendelser ==


== Fødsler ==
1565–1571 : Salomon de Brosse, fransk arkitekt (død 1626)


== Dødsfall ==
…
Copilco

Copilco var et viktig mesoamerikansk seremonielt sentrum, sørvest i Mexico by.
Copilco ligger om lag 4 km nord for Cuicuilco. Begge disse stedene er en del av området som ble dekket av lava fra flere utbrudd fra vulkanen Xitle. Copilco antas å ha vært bebodd for 3000 år siden. Stedet ble trolig avfolket omkring 100 e.Kr.
Børterelva

Børterelva eller Igna er ei elv i Enebakk kommune. Den har utspring i sørøstre enden av Børtervanna, 194 moh. Herfra renner den gjennom Eikebergdalen og Kirkebygda og ned Enebakkdalen. Her dreier den mot nordøst og når nivået til Øyeren 101 moh. Her kalles elva for Preståa. Den øvre delen av elva fra dammen i Børtervanna til Møllerstua renner for en stor del i rør.Under fossen i Børterelva ble det anlagt en fyrstikkfabrikk første gang i 1866. Det var Holm Jølsen på Ekeberg, far til forfatter Ragnhild Jølsen som anla fabrikken. Denne brant ned etter fire år, men i 1874 ble det bygget ny fabrikk. Også denne brant ned, og for tredje gang ble det reist ny fabrikk. I 1870-årene var H. Jølsens Tændstikfabrik landets største.
Igna er det opprinnelige navnet på elva, og det er fortsatt er i bruk på dammen i den nedre delen av elva. Dette har gjennom navnet Ignarbakki (elvebredden/bakken ved Igna) gitt navnet til bygda og kommunen.


== Se også ==
Liste over elver i Akershus


== Referanser ==
Kvanngrødvarden

Kvanngrødvarden (også skrevet Kvannegrødvarden og Kvanngrøvarden) er et fjell på grensa mellom Gulen og Høyanger kommune i Sogn og Fjordane. Høyden er 821 meter over havet. Fjellet ligger mellom innsjøene Skjerjevatnet i Gulen i nord, Kvanngrøvatnet i Masfjorden i sør og Strandavatnet i Høyanger i øst. Det har slake fjellsider på alle kanter.


== Referanser ==